
Parlamentul  României

Camera  Deputaților

Comisia pentru industrii si servicii









București, 06.02.2019




                                                    Nr.4c-3/37/2018
BIROUL PERMANENT

AL

CAMEREI DEPUTAȚILOR



Vă înaintăm, alăturat, Raportul asupra proiectului de Lege privind respingerea Ordonanței de urgență a Guvernului nr.80/2017 pentru modificarea art.8 alin.(1) din Legea nr.360/2013 privind constituirea și menținerea unui nivel minim  de rezerve de țiței și de produse petroliere, transmis cu adresa nr.P.L.x. 14 din 12 februarie 2018.


În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Iulian Iancu

                                                    Nr.4c-3/37/2018
R A P O R T

asupra proiectului de Lege privind respingerea Ordonanței de urgență a Guvernului nr.80/2017 pentru modificarea art.8 alin.(1) din Legea nr.360/2013 privind constituirea și menținerea unui nivel minim  de rezerve de țiței și de produse petroliere


În conformitate cu prevederile art.95 și 115 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, în procedură de urgență, cu proiectul de Lege privind respingerea Ordonanței de urgență a Guvernului nr.80/2017 pentru modificarea art.8 alin.(1) din Legea nr.360/2013 privind constituirea și menținerea unui nivel minim  de rezerve de țiței și de produse petroliere, transmis cu adresa nr.P.L.x. 14 din 12 februarie 2018, înregistrat la comisie sub nr.4c-3/37 din 13 februarie 2018.



Consiliul Legislativ, cu avizul nr.948/9.11.2017, avizează favorabil proiectul de ordonanță de urgență cu observații și propuneri preluate de inițiator.



Senatul, în calitate de primă Cameră sesizată, a adoptat proiectul de lege privind respingerea ordonanței de urgență în ședința din 7 februarie 2018.



Comisia pentru afaceri europene, cu avizul nr.4c-19/69 din 27 februarie 2018, a avizat favorabil proiectul de lege.


Ordonanța de urgență a Guvernului supusă dezbaterii are ca obiect de reglementare modificarea literelor b) şi c) ale alineatului (1) al articolului 8 din Legea nr.360/2013 privind constituirea și menținerea unui nivel minim  de rezerve de țiței și de produse petroliere, în sensul precizării operatorilor economici cărora le pot fi delegate obligațiile de stocare.



Membrii Comisiei pentru industrii și servicii au examinat proiectul de lege în ședința din 5 februarie 2019 și au hotărât, cu unanimitate de voturi, să propună plenului Camerei Deputaților adoptarea proiectului de Lege privind respingerea Ordonanței de urgență a Guvernului nr.80/2017 pentru modificarea art.8 alin.(1) din Legea nr.360/2013 privind constituirea și menținerea unui nivel minim  de rezerve de țiței și de produse petroliere în forma adoptată de Senat.
Legea nr.360/2013 privind constituirea și menținerea unui nivel minim  de rezerve de țiței și de produse petroliere a fost abrogată prin Legea nr.85/2018 privind constituirea şi menţinerea unor rezerve minime de ţiţei şi/sau produse petroliere.

La lucrările comisiei au fost prezenți 17 deputați din totalul de 20 deputați membri ai comisiei.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera decizională pentru acest proiect de lege este Camera Deputaților.

                    PREȘEDINTE,                     

SECRETAR,

                      Iulian Iancu                                      Roxana Mînzatu
Consilier parlamentar, Isabela Patricia Robe

